Diari Oficial de la Generalitat Valenciana


Sumari del DOGV 4415, del 10-01-2003 (2002/14692)

RESOLUCIÓ de 20 de desembre de 2.002, del secretari general de la Presidència de la Generalitat Valenciana per la qual es convoquen cinc beques per a la realització de pràctiques professionals en la Subsecretaria de Planificació i Estudis de la Presidència de la Generalitat Valenciana, d'acord amb la delegació atorgada en l'article 3 del Decret 9/2002, de 5 de setembre, del president, de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4415

Data del DOGV
:   10-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14443


Data del document
:   20-12-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * suport econòmic
    * assignació per estudis
    * estadística
    * ajuda pública
    * professió de la informació
    * matemàtiques

RESOLUCIÓ de 20 de desembre de 2.002, del secretari general de la Presidència de la Generalitat Valenciana per la qual es convoquen cinc beques per a la realització de pràctiques professionals en la Subsecretaria de Planificació i Estudis de la Presidència de la Generalitat Valenciana, d'acord amb la delegació atorgada en l'article 3 del Decret 9/2002, de 5 de setembre, del president, de la Generalitat Valenciana. [2002/14479]
  
Antecedents de fet
  
La Generalitat Valenciana, en el marc de la política dirigida a la millora i especialització de jóvens llicenciats en les àrees de treball d'estadística i documentació, convoca la concessió de beques perquè els mateixos puguen accedir a la realització de pràctiques professionals,
  
L'anterior actuació es troba arreplegada en els objectius i activitats del Programa 112.30 Beques professionals en matèria de planificació estratègica, avaluació de programes, anàlisi i documentació, i existix prou consignació pressupostària en la Llei de Pressupostos de la Generalitat Valenciana per a l'exercici de 2003 i si és procedent 2004.
  
Fonaments jurídics
  
1é. L'article 47.3 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
2é. L'article 35 de la Llei 5/1983 de 30 de desembre de Govern Valencià.
  
3r. L'article 3 del Decret 9/2002 de 5 de setembre del president de la Generalitat pel qual es deleguen competències entre altres en el secretari general de Presidència, i segons el que establix el Decret 108/1992, de 6 de juliol del Govern Valencià, pel qual es regula la concessió de beques.
  
4t. Article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5é. El Decret 109/2000 de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, modificat pel Decret 131/2002, de 30 de juliol, del Govern Valencià, resolc:
  
Primer
  
Convocar un concurs públic per a la concessió de cinc beques per a la realització de pràctiques professionals en matèria d'anàlisi i documentació en la Subsecretaria de Planificació i Estudis i aprovar les bases per les quals es regix esta convocatòria, incloses com annex I de la present resolució.
  
Segon
  
La dotació econòmica de les beques se sufragarà a càrrec del capítol IV, codi de la línia T4000000, aplicació pressupostària 0507 del programa 112.30, per un import total màxim de 50.485,17 euros.
  
Tercer
  
S'autoritza la Subsecretaria de Planificació i Estudis perquè, en l'àmbit de les seues competències, adopte les mesures necessàries per al desenvolupament i aplicació d'esta resolució.
  
Quart
  
La present resolució serà publicacada en el Diari Oficial de la Generalitat Valenciana.
  
Contra esta resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 20 de desembre de 2002.- El secretari general de la Presidència de la Generalitat Valenciana, per delegació (article 3 Decret 9/2002, del president de 5 de setembre): Vicente Gomis Cerdán.
  
ANNEX I
  
Bases de la convocatòria de beques per a la realització de pràctiques professionals en anàlisi de dades i documentació en la Subsecretaria de Planificació i Estudis de la Presidència de la Generalitat Valenciana
  
Primera. Objecte
  
Les beques tenen com a objecte la formació complementària, millora i especialització professional de jóvens llicenciats en les àrees de treball de documentació i estadística.
  
Segona. Nombre i classes de beques
  
Les beques seran un total de cinc, distribuïdes en les classes següents:
  
Classe A. Destinades a titulats mitjans o superiors en Biblioteconomia i Documentació. Desenrotllaran les pràctiques en la Unitat Operativa de Documentació de la Subsecretaria de Planificació i Estudis, col·laborant en l'anàlisi de tota classe de documentació per a alimentar les bases de dades de la Subsecretaria.
  
Classe B. Destinades a llicenciats en Matemàtiques o llicenciats en ciències i tècniques Estadístiques. Desenvoluparan les pràctiques en la Unitat Operativa d'Anàlisi de la Subsecretaria de Planificació i Estudis, col·laborant en els fins d'esta unitat: anàlisi de dades i desenvolupament de models matemàtics predictius.
  
No podran presentar-se a estes beques aquelles persones que s'han beneficiat en més d'una convocatòria d'estes beques.
  
Tercera. Dotació, duració i pagament de les beques
  
Les beques de pràctiques estan dotades cada una d'elles amb 841,41 euros bruts mensuals, sent l'import total de les beques de 50.485,17 euros.
  
Es finançaran a càrrec dels pressupostos de la Generalitat Valenciana per a l'any 2003 i 2004, d'acord amb el repartiment següent:
  
Any 2003: 42.071,00 euros
  
Any 2004: 8.414,17 euros
  
A estos efectes, la present convocatòria i la possibilitat de concessió de les beques condicionen la provisió del crèdit adequat i suficient en els dits pressupostos.
  
L'import de les beques s'abonarà mensualment, previ certificat de la Subsecretaria de Planificació i Estudis o del Cap de l'Àrea on els becaris realitzen les seues pràctiques.
  
El període de benefici de les beques serà de 12 mesos, i està previst el seu inici l'1 de març de 2003.
  
Es finançaran a càrrec dels pressupostos de la Generalitat Valenciana per a l'exercici de 2003, codi de la línia T4000000, aplicació pressupostària 0507 del programa 112.30 i el seu equivalent en el 2004
  
Quarta. Titulació exigida
  
Els aspirants hauran d'haver obtingut la titulació que s'indica a continuació amb posterioritat a 1997
  
Classe A: titulats mitjans o superiors en Biblioteconomia i Documentació.
  
Classe B: llicenciats en Matemàtiques o llicenciats en Ciències i Tècniques Estadístiques.
  
Cinquena. Mèrits preferents i valoració
  
Mèrits preferents:
  
Classe A.
  
- Coneixements en disseny de pàgina html.
  
- Coneixement en el programari de gestió bibliotecària Basis Techlib
  
Classe B.
  
- Haver cursat matèries relacionades amb l'estadística i investigació operativa.
  
Valoració:
  
La titulació i els mèrits adduïts tindran la següent valoració:
  
Expedient acadèmic: fins a 4 punts
  
Formació extraacadèmica: fins a 3 punts.
  
Idiomes comunitaris i valencià: fins a 1 punt.
  
Experiència: fins a 2 punts.
  
Els mèrits que s'adduïsquen hauran de ser acreditats, per mitjà de compulsa, en el moment de presentació de les sol·licituds.
  
Sisena. Formalització de sol·licituds:
  
Els impresos de sol·licitud estaran a disposició de les persones interessades en el Registre General de la Presidència de la Generalitat Valenciana (Historiador Chabàs, núm. 1). Els candidats hauran de presentar-ho en el mateix Registre General o tramitar-ho per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, complimentant juntament amb fotocòpia compulsada del DNI la següent documentació:
  
1) Currículum, en el qual es faran constar les dades personals, data i lloc de naixement, adreça i actual, telèfon i una foto carnet del sol·licitant.
  
2) Expedient acadèmic.
  
3) Certificats o declaració responsable acreditativa d'estar al corrent de les seues obligacions fiscals amb l'Estat i la Comunitat Autònoma i davant de la Seguretat Social. i de disposar de cobertura sanitària.
  
4) Qualssevol altres documents que acrediten la possessió de títol o mèrits, docents, investigadors o professionals que desitgen al·legar.
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
Huitena. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- La subsecretària de Planificació i Estudis, o persona en qui delegue.
  
- El cap de l'Àrea de Documentació i Anàlisi de Dades
  
- Dos tècnics de la Subsecretaria corresponent a cada una de les dues àrees de treball a què es destinen els becaris.
  
- La secretaria general administratiu de la Presidència de la Generalitat Valenciana, o persona en qui delegue, que actuarà com a secretari de la Comissió Avaluadora.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió podrà convocar a tots aquells aspirants que considere oportú, per a comprovar, per mitjà d'entrevista, aquells extrems o mèrits adduïts que considere d'interés.
  
El funcionament de la dita comissió haurà d'adaptar-se al que establix la present convocatòria i, de manera subsidiària, a les regles contingudes en el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Una vegada finalitzat el procés selectiu, la comissió elaborarà una proposta de concessió de beques en el termini de quinze dies. Esta contindrà la relació de beneficiaris i una borsa de reserva, per al cas de produir-se alguna renúncia o abandó.
  
La Secretaria General de la Presidència de la Generalitat Valenciana es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes bases.
  
Novena. Concessió
  
Les beques seran adjudicades per resolució del secretari general de la Presidència de la Generalitat Valenciana a la vista de la proposta de la comissió avaluadora, en el termini màxim d'un mes a partir del dia següent al del final de presentació de sol·licituds, la no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Deu. Drets, obligacions, tutoria i incidències dels becaris
  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral que supose una semblant activitat o que impedisca el compliment de les obligacions com a becari. La infracció d'esta regla deixarà sense efecte la beca adjudicada.
  
La condició de becari/a no genera cap relació laboral ni administrativa amb la Generalitat Valenciana.
  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, la convocatòria indicarà la situació administrativa que pertoque, d'acord amb la normativa de funció pública; en situació de llicència retribuïda, percebrà les retribucions bàsiques i l'ajuda familiar.
  
La Subsecretaria de Planificació i Estudis ordenarà les activitats i establirà la dedicació i torns dels becaris segons els criteris dels seus propis servicis i mitjans, i amb una dedicació total de 35 hores setmanals
  
Si els becaris, com a conseqüència del desenvolupament de les tasques que hagen de portar a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al seu servici establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
  
Finalitzat el benefici de la beca, i previ informe d'assistència, aprofitament i aptitud del Cap de l'Àrea, s'estendrà el certificat corresponent.
  
El secretari general de la Presidència de la Generalitat Valenciana resoldrà les incidències que es produïsquen durant el període de benefici de les beques a proposta de la Subsecretaria de Planificació i Estudis, i podrà deixar sense efecte les mateixes, prèvia audiència a l'interessat, en els casos següents :
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.
  
Davant de les incidències, renúncies, abandons o incompliments que deixen vacant una beca, es procedirà a cobrir la mateixa segons l'orde establit en la borsa de reserva que resulte del procés de selecció.